Specialiųjų pirkimo sąlygų 7 priedas „Pasiūlymų vertinimo kriterijai ir sąlygos“


PASIŪLYMŲ VERTINIMO KRITERIJAI IR SĄLYGOS

1. Pasiūlymų vertinimo kriterijai:

	Vertinimo kriterijai
	Kriterijaus lyginamasis svoris

	Kaina, (A)
	X=92

	Ilgesnis garantinis laikotarpis, (B)
	Y=8



2. Ekonominis naudingumas (S) apskaičiuojamas sudedant tiekėjo pasiūlymo kainos A ir kito kriterijaus (B) balus: 
S = A + B
2.1.  Pasiūlymo kainos (A) balai apskaičiuojami mažiausios pasiūlytos kainos (Amin) ir vertinamo pasiūlymo kainos (Ap) santykį padauginant iš kainos lyginamojo svorio (X):
 

2.2.  Antrojo kriterijaus (B), t. y., ilgesnis garantinis laikotarpis (pagal Specialiųjų pirkimo sąlygų 2 priedo „Techninė specifikacija“), balai paskirstomi taip:
	Tiekėjo siūlomas ilgesnis garantinis laikotarpis (B).
	Ekonominio naudingumo balai, kurie bus suteikti šiam kriterijui

	Garantinis laikotarpis: 0 mėn. (Numatytas terminas)
	0

	Garantinis laikotarpis: + 3 mėn. (Pratęstas terminas)
	2

	Garantinis laikotarpis: + 6 mėn. (Pratęstas terminas)
	4

	Garantinis laikotarpis: + 9 mėn. (Pratęstas terminas)
	6

	Garantinis laikotarpis: + 12 mėn. ir daugiau (Pratęstas terminas)
	8


1 mėn. suprantamas kaip 30 kalendorinių dienų.

Tiekėjas savo pasiūlyme privalo nurodyti jo siūlomą ilgesnį garantinį laikotarpį (galimi tik 5 ilgesnio garantinio laikotarpio variantai, pateikti lentelėje).
Jeigu pasiūlymo formoje tiekėjas nurodys (pažymės) kelis įsipareigojimus, tuomet bus vertinamas (suteikiami balai) įsipareigojimas su žemesne reikšme (mažesniu ekonominio naudingumo balu). Jeigu pasiūlymo formoje tiekėjas nenurodys pasirinkto įsipareigojimo bus laikoma, kad tiekėjas pasirinko „Garantinis laikotarpis: 0 mėn. (Numatytas terminas)“.  
3. Tiekėjų surinkti ekonominio naudingumo balai bus perskaičiuojami, jei tiekėjo pasiūlymas, kurio pirkimo metu nustatyto parametro reikšmė buvo geriausia ir su ja buvo lyginamos kitų dalyvių parametrų reikšmės:
3.1. yra atmetamas;
3.2. tiekėjas atšaukia savo pasiūlymą;
3.3. tiekėjas atsisako sudaryti sutartį.
4. Kriterijų balai apvalinami paliekant 2 (du) skaitmenis po kablelio.
5. Pasiūlymai bus vertinami eurais. Jeigu pasiūlymuose kaina nurodyta užsienio valiuta, ji bus perskaičiuojama eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
6. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodos, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
7. Pasiūlyme nurodyta pirkimo objekto kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį. 

